สุดยอดสิ่งมีชีวิต
สุดยอดสิ่งมีชีวิต ภาคหนึ่ง > ตอนที่ 5 สุดยอดนักกระโดด

สุดยอดสิ่งมีชีวิตตอน "สุดยอดนักกระโดด" ออกอากาศครั้งแรก 4 สิงหาคม พ.ศ. 2545
| รายชื่อสัตว์ | สถิติสุดยอดสิ่งมีชีวิต |
| --- | --- |
 อันดับที่ 1 หมัด (Flea) :  หมัด สามารถกระโดดได้ไกลคิดเป็น 220 เท่าของความยาวตัว และกระโดดได้สูงคิดเป็น 150 เท่าของความสูงของมัน เทียบเท่ากับมนุษย์กระโดดไกลข้ามสะพามบรู๊คลิน (Brooklyn Bridge)  และเทียบเท่ามนุษย์กระโดดสูงได้เป็น 2 เท่าของความสูงของ อนุสาวรีย์ เทพีเสรีภาพ (Statue of Liberty)  ความสามารถการกระโดดของหมัดสูงที่สุด  เมื่อเทียบกับสิ่งมีชีวิตชนิดอื่นๆ บนโลก สามารถกระโดดได้สูงราว 18 เซนติเมตร สามารถทนแรงกดดันได้สูง จนกระทั่งการเกาแรงๆ ไม่สามารถฆ่ามันได้
 อันดับที่ 2 กบต้นไม้ (Tree Frog) :  กบต้นไม้บางสายพันธุ์ สามารถกระโดดได้ไกล คิดเป็น 155 เท่าของความยาวตัว เทียบได้กับมนุษย์ กระโดดข้ามความยาวเรือไททานิค (RMS Titanic)  เวลาฝนตกจะส่งเสียงมันจะดังมาก และไม่ใช่ทุกสายพันธุ์ที่จะอาศัยอยู่บนต้นไม้ บางสายพันธุ์นิยมนำไปเป็นสัตว์เลี้ยง
 อันดับที่ 3 แมงมุมกระโดด (Jumping spider) :  แมงมุมกระโดด สามารถกระโดดได้ไกลคิดเป็น 100 เท่า ของความยาวตัว เทียบได้กับมนุษย์กระโดดข้าม เครื่องบินจัมโบ้เจ็ท (Boeing 747)  2 ลำ ส่วนมากหากินตอนกลางวัน เป็นนักล่าที่ตื่นตัว สามารถควบคุมระบบเลือดในร่างกาย ให้ไปขยายอวัยวะบางส่วนได้ ทำให้มันไม่ต้องมีกล้ามเนื้อขามากนัก ในการกระโดดเหมือนตั๊กแตน ในการกระโดดแต่ละครั้งมันจะชักใยออกมา เผื่อไว้ในกรณีผิดพลาดก็สามารถไต่ใยกลับได้ มันสามารถไต่ได้แม้กระทั่งผิวของแก้ว และมีสายตาที่ดีมากถึงระดับมองเห็น 4 สีหลัก (Tetrachromacy) ทำให้มันสามารถมองเห็นแม้กระทั่ง ช่วงความยาวคลื่นของรังสีอัลตร้าไวโอเล็ต ซึ่งมนุษย์สามารถมองเห็นได้เพียง 3 สีหลักเท่านั้น (RGB) แมงมุมส่วนมากจะกินเหยื่อที่ตนจับได้เท่านั้น เพราะว่ามันไม่สามารถมองเห็นเหยื่อที่ตายแล้วได้
 อันดับที่ 4 คลิปสปริงเกอร์ (Klipspringer) :  คลิปสปริงเกอร์ สามารถกระโดดได้สูงคิดเป็น 10 เท่าของความสูงของตัว เทียบกับมนุษย์ สามารถกระโดดไปอยู่บนจุดบนสุด ของเทพีเสรีภาพ (Statue of Liberty)  เป็นสัตว์กินพืช จะหาอาหารจากพืชที่ขึ้นตามโขดหิน มันไม่จำเป็นต้องดื่มน้ำ เพราะว่าน้ำจากพืชผลไม้ที่มันกิน ก็เพียงพอที่จะให้มันมีชีวิตรอดได้ มีขนาดตัวที่ค่อนข้างเล็ก เมื่อเทียบกับกวางชนิดอื่นๆ ตัวผู้เท่านั้นที่มีเขา
 อันดับที่ 5 หนูจิงโจ้ (Kangaroo rat) :  หนูจิงโจ้ สามารถกระโดดได้ไกล คิดเป็น 45 เท่าของความยาวตัว ถ้ามันตัวใหญ่เท่ามนุษย์ ก็สามารถกระโดดข้ามสนามฟุตบอลได้สบาย มีขนาดประมาณ 10-20 เซนติเมตร หนักราวๆ 35-180 กรัม มันพัฒนาขาหลังอย่างมาก อาศัยอยู่ในรู ดื่มน้ำค่อนข้างน้อย เพราะว่ามันมีไตที่มีประสิทธิภาพมาก สามารถดึงน้ำและเกลือแร่จากปัสสาวะมาใช้ได้อย่างคุ้มค่า มันกินทั้งเมล็ดพืช ใบไม้ กิ่งไม้อ่อน และแมลง มีนิสัยในการสะสมอาหาร ในรูของมันอาจสะสมอาหารไว้ถึง 6 กิโลกรัม
 อันดับที่ 6 จิงโจ้แดง (Red Kangaroo) :  จิงโจ้แดง สามารถกระโดดได้อย่างรวดเร็ว คิดเป็น 35 ไมล์/ชั่วโมง เป็นสัตว์ที่ออกหากินตอนกลางคืน กลางวันจะเป็นช่วงเวลาที่มันพักผ่อน ตัวผู้มีขนาดใหญ่กว่าตัวเมีย ขนาดตัวประมาณ 180 เซนติเมตร หนักประมาณ 80 กิโลกรัม สามารถกระโดดได้ไกลประมาณ 9.14 เมตรต่อครั้ง สามารถอดน้ำได้เป็นเวลานาน กินพืชเป็นอาหาร ขอบเขตการมองเห็นของมันอยู่ที่ 300 องศา ในขณะที่มนุษย์มีของเขตการมองเห็นเพียง 180 องศา
 อันดับที่ 7 ตั๊กแตน (Grasshopper) :  ตั๊กแตน สามารถกระโดดได้ไกล คิดเป็น 20 เท่าของความยาวตัว ถ้ามันตัวใหญ่เท่ามนุษย์ ก็สามารถกระโดดข้ามสนามบาสเก็ตบอลได้สบาย
 อันดับที่ 8 บาร์รอล (Bharal) :  บาร์รอล เป็นนักกระโดดที่ยอดเยี่ยม สามารถกระโดดไปตามแนวหน้าผาสูงชันได้
 อันดับที่ 9 ถั่วกระโดด (Mexican jumping bean) :  ตัวอ่อนของม็อธที่อยู่ข้างในถั่ว ทำให้ถั่วสามารถกระโดดได้ อยู่ในสปีชี่ส์ Cydia deshaisiana พบได้ในประเทศเม็กซิโก ตัวอ่อนของม็อธจะเจาะเข้าไปในเนื้อเมล็ด กินและสร้างรังไหมอยู่ในเมล็ด เมื่อถั่วนี้อยู่ในที่ๆ อุ่นเกินไป มันจะกระแทกตัวจนถั่วกระดอนได้ มันจะอาศัยอยู่ข้างในถั่วนี้ ถ้าหากว่าเปลือกถั่วได้รับความเสียหาย มัยจะใช้ใยมาซ่อมแซม ก่อนที่มันจะโตเป็นม็อธตัวเต็มวัย มันจะเปิดปากถั่วเตรียมไว้ก่อนแล้วปิดด้วยใย เพราะว่าเมื่อเป็นตัวเต็มวัยแล้วมันจะไม่มีเขี้ยวที่แข็งแรงพอ จะเจาะเปลือกถั่วชนิดนี้ได้
 อันดับที่ 10 กระต่ายป่า (Hare) :  กระต่ายป่า สามารถเอาชนะนักกระโดดเหรียญทองโอลิมปิกได้สบาย ส่วนมากเป็นสัตว์สันโดษ ขนาดตัวมักใหญ่กว่ากระต่ายทั่วไป ลูกกระต่ายป่าแรกเกิดสามารถเริ่มเดินได้อย่างรวดเร็ว ต่างกับกระต่ายทั่วไปที่แรกเกิดตาจะยังมองไม่เห็น และไม่มีขน